КАКО СЕ СНАЛАЗИМО У НАСЕЉУ?

Сналажење у насељу је одређивање свог положаја у односу на важне објекте. У већим насељима има много зграда, улица, тргова, паркова па је сналажење у тим насељима теже.

Да бисмо се лакше снашли у насељу помаже нам АДРЕСА. Адреса садржи назив улице, број зграде или куће, број спрата и стана, поштански број и назив места. Свака улица има назив. Табла са називом постављена је на почетку улице. Свака зграда и свака кућа у улици има свој број. Непарни бројеви се налазе на левој, а парни на десној страни улице. Улице добијају називе према именима значајних личности, према значајним рекама и планинама, према називима већих градова.

Да бисмо се лакше снашли у насељу могу нам помоћи и важни објекти: споменици, школе, поште, цркве, високе зграде...

У селима и мањим насељима људи се лакше сналазе. Обично постоји једна главна улица и неколико споредних улица. Довољно је рећи: „Тражим Петра Петровића, кућа му је у близини цркве/школе/млина...“

ЗАДАТАК

1. На којој страни улице је твоја школа?
2. Наброј важне објекте у близини твоје школе.
3. Напиши назив једне улице којом пролазиш на путу до школе.